กะหล่ำดาว

กะหล่ำดาว หรือ กะหลํ่าหัวลำต้นราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔. กรุงเทพฯ : ราชบัณฑิตยสถาน, 2556, หน้า 100. ( var. gemmifera) เป็นผักชนิดหนึ่งในกลุ่มกะหล่ำ ใบสดมีขนาดเส้นผ่านศูนย์กลางเพียง 2.5–4.0 เซนติเมตร (1.0–1.6 นิ้ว) จึงทำให้ดูคล้ายกะหล่ำปลีขนาดเล็ก ส่วนที่นำมารับประทานคือส่วนที่เป็นตาอ่อน ต้นอ่อนเป็นที่นิยมรับประทานในบรัสเซลส์ ประเทศเบลเยียม และน่าจะเป็นที่มาของชื่อสามัญในภาษาอังกฤษว่า Brussels sprout ซึ่งแปลตรงตัวว่าถั่วงอกบรัสเซลล์

 ลักษณะทางพฤกษศาสตร์ 
กะหล่ำดาวเป็นไม้ล้มลุกสองปี ลำต้นตั้งตรง สูงประมาณ 1 เมตร ไม่แตกกิ่ง มีตาข้างจำนวนมากเจริญเป็นปลี ลักษณะคล้ายกะหล่ำปลีหัวเล็ก ๆ เส้นผ่านศูนย์กลางประมาณ 1–3 เซนติเมตร ออกเวียนรอบลำต้นจากส่วนโคนใกล้ระดับดิน โดยมีใบซึ่งคล้ายใบกะหล่ำดอกออกเป็นกลุ่มที่ส่วนปลายลำต้น ชอบอากาศเย็นที่อุณหภูมิระหว่าง 15–20 องศาเซลเซียส ขยายพันธุ์และดูแลรักษาคล้ายกะหล่ำดอก

 ระเบียงภาพ 

 ดูเพิ่ม 
 กะหล่ำปลี

 แหล่งข้อมูลอื่น 


 Brassica oleracea gemmifera – Plants For a Future database entry

 อ้างอิง 

หมวดหมู่:ผัก
หมวดหมู่:วงศ์ผักกาด
หมวดหมู่:อาหารเบลเยียม